Mitică Dragomir amenințat cu expulzarea la ruși. Cum se făceau blaturi în comunism
- Maria Pană
- 3 martie 2024, 19:26
Dumitru Dragomir a fost amenințat că va fi expulzat peste graniță dacă nu respectă ordinele care I se dau cu privire la partidele de fotbal. Totul s-a întâmplat, pe vremea în care era Comandat al Clubului Victoria București, ce aparținea Securității.
Meciurile între generalii de armată, miliție și Securitate se tranșau pe vremea comuniștilor și în teren, cel puțin așa reiese din declarațiile lui Mitică Dragomir. Pe vremea când era comandatul clubului Victoria, care aparținea Securității, Dragomir a primit indicații clare cu privire la unul dintre meciurile cu Steaua.
"De două ori s-a întâmplat. M-a chemat și generalul Nuță, nu doar Postelnicu. Mi-a cerut să nu faultăm vreun jucător de la Steaua, pentru că mă trimite pe graniță cu rușii. Mircea Lucescu, dacă era după el, ne dădea și 10. Dar, hai să fim serioși. N-a fost niciun joc ca Victoria - Dinamo să nu fie rezolvat de șefi.
Dragomir: "Noi eram doar pioni"
Noi eram doar pioni. Și eu, și Halagian. Eu îi spuneam lui Halagian ce mi se transmitea, iar el, Dumnezeu să-l ierte, râdea și mă lua la înjurături. La meciul cu Steaua, m-a chemat Postelnicu seara, la fel Nuță, și m-au chemat și înainte de meci.
Era într-o încăpere unde mai erau și Valentin Ceaușescu, dar și Zoe Ceaușescu, toată familia Ceaușescu. Mi-a spus iar că mă trimte pe graniță". Așa că Mitică Dragomir s-a conformat, a mers la jucători și le-a explicat că le dă 5.000 de lei să nu faulteze și să=și ia bătaie.
"Dar, Steaua ne-a măcelărit și l-au faultat și pe Lăcătuș. S-au aruncat de două-trei ori în el. După aceea, Zoe m-a chemat la tribuna oficială și m-a certat pentru că l-am faultat pe Lăcătuș.
"Nu de prost te-am adus la București"
Eu i-am spus, pentru că-mi permiteam. Distinso, mi-a dat ordin tovarășul Postelnicu să nu ne atingem de voi și să ne dați câte goluri vreți. Și apoi am plecat, dar la ieșire am fost dus într-o altă încăpere de un căpitan.
Acolo mă aștepta Postelnicu. Hahaha, nu de prost te-am adus la București, mi-a zis el." Cert este că Mitică Dragomir nu a fost expulzat la ruși, semn că mai marii statului comunist au fost mulțumiți de prestația lui.